ब्लड प्रेशर काबू में रखे, हड्डियां बनें मजबूत, पाचन भी दुरुस्त होगा
लाल टमाटर दिन-ब-दिन और ज्यादा सुर्ख होता जा रहा है। 20 रुपए किलो बिकने वाले टमाटर की कीमत 250 से 350 रुपए किलो पर पहुंच गई। इसकी कीमत ऐसी बढ़ी है कि लोगों ने इसे खरीदना ही छोड़ दिया है।
लाल टमाटर दिन-ब-दिन और ज्यादा सुर्ख होता जा रहा है। 20 रुपए किलो बिकने वाले टमाटर की कीमत 250 से 350 रुपए किलो पर पहुंच गई। इसकी कीमत ऐसी बढ़ी है कि लोगों ने इसे खरीदना ही छोड़ दिया है।
फास्ट फूड चेन की बड़ी कंपनी मैकडॉनल्ड्स ने भी अपने बर्गर से टमाटर हटा दिए हैं। हालंकि कंपनी अच्छी क्वालिटी के टमाटर न मिलने की वजह से इसका इस्तेमाल बंद करने की सफाई दे रही है।
टमाटर की बढ़ती लाली की वजह से घरों में भी सब्जियों का रंग फीका पड़ने लगा है। एक समय था जब लोग लाल टमाटर चुनकर खरीदते और हरे टमाटर को खरीदने से कतराते।
आज हम आपको हरे टमाटर के बारे में बताएंगे जो सेहत और स्वाद के साथ-साथ आपकी जेब का भी ख्याल रख सकता है। हरे टमाटर में विटामिन सी, कैल्शियम, फोलेट, विटामिन ए, फाइबर, पोटैशियम जैसे तत्व पाए जाते हैं, जो शरीर को तंदुरुस्त रखते हैं। आइए आयुर्वेदाचार्य आर.पी पराशर से जानते हैं हरे टमाटर खाने के क्या-क्या फायदे होते हैं।
हरे टमाटर खाने से सेहत को क्या-क्या फायदे मिलते हैं… 
आंखों की रोशनी बढ़ाए
डॉ. पराशर कहते हैं, हरे टमाटर में विटामिन ए की भरपूर मात्रा पाई जाती है, जो आंखों के लिए बेहद फायदेमंद है। हरे टमाटर का इस्तेमाल करने से आंखों की रोशनी में सुधार होता है और आंखों से जुड़ी परेशानियां भी दूर होती है।
हड्डियों-दांतों को मजबूत बनाए 
हड्डियों-दांतों को स्वस्थ रखने के लिए हरा टमाटर फायदेमंद हो सकता है। एनसीबीआई नेशनल सेंटर ऑफ बायोटेक्नोलॉजी इनफार्मेशन की वेबसाइट पर प्रकाशित शोध के मुताबिक, टमाटर लाइकोपीन से समृद्ध होता है, जो हड्डियों-दांतों को नुकसान पहुंचने से बचा सकता है।
टमाटर में कैल्शियम की भरपूर मात्रा पाई जाती है। बता दें कि शरीर का लगभग 99 प्रतिशत से अधिक कैल्शियम को हड्डियों और दांतों में जमा होता है, जो उन्हें मजबूत बनाए रखने में अहम भूमिका निभाता है।
ऐसे में यह माना जा सकता है कि दांतों व हड्डियों के स्वास्थ्य के लिए हरा टमाटर फायदेमंद हो सकता है। अगर हड्डियां और दांत कमजोर हैं या लगातार शरीर में दर्द रहता है तो हरे टमाटर काे खाना शुरू कर दीजिए।
हाई ब्लड प्रेशर कंट्रोल करे 
हाई ब्लड प्रेशर की समस्या में भी हरा टमाटर खाने के फायदे देखे जा सकते हैं। हरे टमाटर के अर्क में लाइकोपीन, बीटा कैरोटीन और विटामिन-ई जैसे कई कैरोटीनॉयड मौजूद होते हैं।
ये सभी एक प्रभावी एंटीऑक्सीडेंट के रूप में काम कर सकते हैं जो फ्री रेडिकल्स से लड़ने में मदद कर सकते हैं। हरे टमाटर के अंदर पाए जाने वाले ये सभी पोषक तत्व ब्लड प्रेशर को भी कम कर सकते हैं।
हरा टमाटर वजन घटाए और पाचन दुरुस्त रखे
एनसीबीआई की वेबसाइट पर प्रकाशित शोध की मानें तो हरे टमाटर फाइबर का अच्छा स्रोत होते हैं। फाइबर वजन को कंट्रोल करने में मददगार हो सकता है।
अगर आप अपने बढ़ते वजन से परेशान हैं और वजन कम करना चाहते हैं, तो हरे टमाटर खाना शुरू कर दिजिए।
पेट के लिए भी हरा टमाटर किसी वरदान से कम नहीं है । हरे टमाटर में भरपूर फाइबर होता है, जो पाचन को दुरुस्त बनाता है और पाचन से जुड़ी समस्याओं को दूर करने में मदद करता है।
खबर में आगे बढ़ने से पहले इस पोल में अपनी राय दें
हरा टमाटर स्किन चमकाए 
हरा टमाटर एंटी ऑक्सीडेंट गुणों से भरपूर होता है, जो स्किन के लिए फायदेमंद है। स्किन से जुड़ी समस्याएं दूर करने के लिए हरे टमाटर का इस्तेमाल रोजाना करें। स्किन हेल्दी रहेगी।
डायबिटीज में फायदेमंद
डायबिटीज की समस्या में भी हरे टमाटर के फायदे देखे जा सकते हैं। हरे टमाटर में मौजूद नारिंगिन नाम का कंपाउंड एंटीडायबिटिक प्रभाव वाला होता है जो ब्लड ग्लूकोज के लेवल को कम करने में मददगार साबित हो सकता है।
टमाटर का जूस लाइकोपीन, बीटा-कैरोटीन, पोटेशियम, विटामिन-सी, फ्लेवोनॉइड, फोलेट और विटामिन-ई से समृद्ध है, जो टाइप 2 डायबिटीज के जोखिमों को बढ़ने से रोकता है।
इस आधार पर कह सकते हैं कि डायबीटिक व्यक्ति को आहार में टमाटर का जूस पीने के फायदे हो सकते हैं।
कैंसर के जोखिम को कम करे हरा टमाटर
हरा टमाटर एंटी ऑक्सीडेंट गुणों से भरपूर होता है, जो कैंसर के जोखिम को कम करने में मदद करता है। इसका सेवन कैंसर के सेल्स को पनपने से रोकने में मदद करता है।
टमाटर में लाइकोपीन पाया जाता है जो कि एक कैरोटीनॉयड है। यह कंपाउंड कैंसर के खिलाफ कीमो प्रिवेंटिव गुणों वाला है। लाइकोपीन में एंटी-ऑक्सीडेंट और एंटी-कार्सिनोजेनिक गुण भी होते हैं, जो कैंसर की समस्या को बढ़ने से रोकने मदद कर सकते हैं।
एंटी इंफ्लेमेटरी गुण यानी सूजन घटाए
हरे टमाटर का इस्तेमाल सूजन संबंधी समस्या के लिए किया जा सकता है। बताया जाता है कि टमाटर में लाइकोपीन, बीटा-कैरोटीन, विटामिन सी, विटामिन ई जैसे कई ऐसे बायो एक्टिव कंपाउंड मौजूद होते हैं, जिनमें एंटी इंफ्लामेटरी यानी सूजन को कम करने वाले गुण हैं।
हरे टमाटर के नुकसान
हरे टमाटर खाने के फायदे जानने के साथ-साथ इससे होने वाले नुकसान के बारे में भी जानकारी होनी जरूरी है, क्योंकि इसे जरूरत से ज्यादा खाने से नुकसान हो सकता है।
डिस्क्लेमर: इस आर्टिकल में सलाह सहित जानकारी दी गई है। यह किसी भी तरह से योग्य चिकित्सा राय का विकल्प नहीं है। अधिक जानकारी के लिए हमेशा किसी विशेषज्ञ से परामर्श करें। 